นาทีหวาดเสียว นทท.เล่นเครื่องร่อนที่สวิตฯ นักบินลืมติดตะขอ เฉียดตาย (คลิป)
(ภาพจากยูทูบ Gursk3),นักท่องเที่ยวชายสุดช็อก เล่นเครื่องร่อนขณะมาเที่ยวสวิตเซอร์แลนด์ นักบินลืมติดตะขอ มารู้หลังเครื่องร่อนเหินออกจากริมเขาสูง 4 พันฟุตแล้ว ทำให้ต้องเกาะคาน เหนี่ยวร่างนักบินนานกว่า 2 นาที,เมื่อ 27 พ.ย.61 เว็บไซต์เดลี่เมล รายงานและเผยแพร่คลิปเหตุการณ์สุดหวาดเสียว นาทีเฉียดตายที่เกิดกับ คริส กูร์สคีย์ นักท่องเที่ยวชาย ที่ตัดสินใจเล่นเครื่องร่อน ขณะมาท่องเที่ยวประเทศสวิตเซอร์แลนด์ แต่แล้ว คริส ต้องเผชิญกับเหตุการณ์ระทึกที่ทำให้หัวใจเขาแทบหยุดเต้น เนื่องจากนักบินเครื่องร่อนเกิดลืมติดตะขอคล้องตัวเขาไว้กับเครื่องร่อน มารู้อีกทีก็ต่อเมื่อเครื่องร่อนได้ทะยานออกจากริมเขาที่ระดับความสูงจากพื้นดิน 4,000 ฟุตแล้ว จนทำให้คริสต้องพยายามใช้มือข้างซ้ายเกาะคานเครื่องร่อน ส่วนมือข้างขวาก็เกาะครูฝึกเอาไว้ไม่ให้ตกลงไป เป็นเวลานานกว่า 2 นาที,คริสได้โพสต์คลิปนาทีระทึกบนโลกออนไลน์ พร้อมกับระบุข้อความว่า ประสบการณ์เฉียดตาย ต้องเกาะเพื่อเอาชีวิตรอด นาน 2 นาที 14 วินาที การลงจอดไม่ราบเรียบ แต่ผมก็ยังมีชีวิตอยู่จนได้มาเล่าเรื่องนี้,จากคลิปวิดีโอแสดงให้เห็นว่า นักบินเครื่องร่อนพยายามจะใช้มือซ้ายดึงข้อมือคริสไว้ ขณะพยายามหาที่ว่างลงจอดโดยเร็วที่สุด และลงจอดได้สำเร็จ ในขณะที่ คริส ซึ่งรอดตายอย่างฉิวเฉียด ได้รับบาดเจ็บที่ข้อมือขวาหัก ต้องรักษาที่โรงพยาบาล.
นักท่องเที่ยวชายสุดช็อก เล่นเครื่องร่อน ขณะมาเที่ยวสวิตเซอร์แลนด์ นักบินลืมติดตะขอ มารู้หลังเครื่องร่อนเหินออกจากริมเขาสูง 4 พันฟุตแล้ว ทำให้ต้องเกาะคาน เหนี่ยวร่างนักบินนานกว่า2นาที
เครื่องร่อน,เล่นเครื่องร่อน,นักบินลืมติตตะขอกับเครื่องร่อน,สวิตเซอร์แลนด์